Ar y pryd, ailadroddais fy marn ei bod yn bwysig sicrhau bod ein buddsoddiad mewn addysg a hyfforddiant gofal iechyd yn darparu’r math cywir o gymorth i annog unigolion i ystyried gofal iechyd fel gyrfa. Er mwyn gwneud hyn, rhaid i’r trefniadau cymorth i fynd i’r afael â’r problemau y mae myfyrwyr yn teimlo eu bod yn eu rhwystro rhag ymgymryd ag astudiaethau. Rwyf wedi dweud yn glir bod rhaid i’r trefniadau ar gyfer rhoi cymorth i fyfyrwyr sy’n astudio rhaglenni ym maes gofal iechyd gael eu hystyried law yn llaw â’r newidiadau a wneir o fewn y system ehangach o gymorth i fyfyrwyr.
At that time I repeated my view that it is important to ensure the investment we make in healthcare education and training provides the right type of support to encourage individuals to consider healthcare as a career and to do this, the support arrangements must address the issues students identify as barriers to studying. I have been clear that future support arrangements for students studying health care related programmes must be considered alongside the changes made within the wider student support system.